डॉक्‍टरों का कहना है कि आधुनिक लाइफ स्टाइल की वजह से अन्य बीमारियों के साथ-साथ आर्थराइटिस के मामले भी तेजी से बढ़ रहे हैं। चिकित्सकों के अनुसार, भारत में कुल जनसंख्या का करीब 15 प्रतिशत किसी न किसी प्रकार के आर्थराइटिस से पीड़ित है। WHO की रिपोर्ट के मुताबिक, भारत में 108 प्रकार के आर्थराइटिस पाए जाते हैं। इस बीमारी के करीब आधा दर्जन प्रकार ज्‍यादा लोगों में मिलते हैं। इनमें सबसे ज्यादा संख्‍या ऑस्टियो आर्थराइटिस से पीडि़त लोगों की है। इसके अलावा रूमेटाइट आर्थराइटिस, सेप्टिक आर्थराइटिस, जूवेनाइल आइडियोपैथिक आर्थराइटिस और गाउट प्रमुख हैं। इनमें सबसे ज्यादा मामले ऑस्टियो आर्थराइटिस के हैं। इसमें हाथ, पैर, कमर, घुटने और कूल्हे प्रभावित हो रहे हैं।